மே 28

## நிகழ்வுகள்
*1503 &ndash; இசுக்கொட்லாந்துக்கும் இங்கிலாந்துக்கும் இடையில் அமைதி உடன்பாடு எட்டப்பட்டது. இது 10 ஆண்டுகளில் முறிந்தது.
*1533 &ndash; கான்டர்பரி ஆயர் தாமஸ் கிரான்மர் இங்கிலாந்து மன்னர் எட்டாம் என்றி-ஆன் பொலின் திருமணத்தை உறுதி செய்தார்.
*1588 &ndash; எசுப்பானிய பெரும் கடற்படையெடுப்பு: 30,000 பேர்களுடன் 130 எசுப்பானியக் கப்பல்கள், பிரித்தானியக் கடற்படையினருடன் மோதும் பொருட்டு ஆங்கிலக் கால்வாயை நோக்கிய பயணத்தை லிஸ்பனில் இருந்து ஆரம்பித்தன.
*1644 &ndash; இங்கிலாந்து உள்நாட்டுப் போர்: இங்கிலாந்து, போல்ட்டன் நகரில் யேம்சு இசுடான்லி தலைமையில் அரசுப் படைகள் 1,600 வரையான கிளர்ச்சியாளர்களைப் படுகொலை செய்தனர்.
*1737 &ndash; வீனஸ் கோள் மேர்க்குரி கோளின் முன்னால் கடந்ததை ஜோன் பேவிஸ் என்ற வானியலாளர் அவதானித்தார்.
*1802 &ndash; குவாதலூப்பில், 400 அடிமைக் கிளர்ச்சியாளர்கள் லூயி டெல்கிரே தலைமையில் நெப்போலியனின் படைகளிடம் சரணடைவதைத் தவிர்க்கும் பொருட்டு, தம்மைத் தாமே மாய்த்தனர்.
*1830 &ndash; அமெரிக்க அரசுத்தலைவர் ஆன்ட்ரூ ஜாக்சன் அமெரிக்கப் பழங்குடிகளை அகற்றும் சட்டத்திற்கு ஒப்புதல் அளித்தார்.
*1905 &ndash; உருசிய-சப்பானியப் போர்: சூசிமா என்ற இடத்தில் இடம்பெற்ற சமரில் உருசியக் கடற்படையின் பால்ட்டிக் பிரிவு சப்பானியர்களால் அழிக்கப்பட்டது.
*1915 &ndash; சிங்கள-முஸ்லிம் கலவரம், 1915: இலங்கையின் கண்டியில் சிங்களவர்களுக்கும் முஸ்லிம்களுக்கும் இடையில் கலவரம் ஆரம்பித்து சூன் 5 இல் முடிவுக்கு வந்தது.
*1918 &ndash; அசர்பைஜான் சனநாயகக் குடியரசு முதலாவது ஆர்மீனியக் குடியரசு ஆகியன விடுதலையை அறிவித்தன.
*1926 &ndash; போர்த்துகலில் வன்முறையை அடக்க அங்கு தேசிய சர்வாதிகார ஆட்சி ஏற்படுத்தப்பட்டது.
*1937 &ndash; போல்க்ஸ்வேகன், செருமானிய தானுந்து நிறுவனம் ஆரம்பிக்கப்பட்டது.
*1940 &ndash; இரண்டாம் உலகப் போர்: பெல்ஜியம் செருமனியிடம் சரணடைந்தது. பெல்ஜியம் சண்டை முடிவுக்கு வந்தது.
*1940 &ndash; இரண்டாம் உலகப் போர்: நோர்வே, பிரான்சு, போலந்து, பிரித்தானியப் படைகள் நோர்வேயின் நார்விக் நகரைக் கைப்பற்றின.
*1942 &ndash; இரண்டாம் உலகப் போர்: நாட்சிகள் தமது சகாவான ரைன்ஹார்ட் ஐட்ரிக் படுகொலை செய்யபட்டமைக்குப் பதிலடியாக செக்கோசிலவாக்கியாவில் 1,800 பேரைக் கொன்று குவித்தனர்.
*1948 &ndash; தென்னாப்பிரிக்காவின் பிரதமராக தானியேல் பிரான்சுவா மலான் தெரிவு செய்யப்பட்டார். இவர் பின்னர் இனவொதுக்கலை அமுல்படுத்தினார்.
*1956 &ndash; பிரான்சுடன் இந்தியா கையொப்பமிட்ட ஆயநிலை அளிப்பு உடன்பாட்டின்படி, புதுச்சேரி ஒன்றியத்தில் பிரெஞ்சு மொழி சட்டப்படி ஆட்சிமொழியாகத் தொடர்ந்தது.
*1958 &ndash; இலங்கை இனக் கலவரம், 1958: கல்கிசையில் தமிழருக்கு எதிராக வன்முறையில் ஈடுபட்ட ஆயிரத்திற்கும் அதிகமானோர் இராணுவத்தினரால் கலைக்கப்பட்டனர். தமிழர் ஒருவர் உயிருடன் எரிக்கப்பட்டார்.
*1974 &ndash; வட அயர்லாந்தில் அதிகாரப் பரவலாக்கம் குறித்த சன்னிங்டேல் உடன்பாடு முறிவடைந்தது.
*1975 &ndash; 15 மேற்கு ஆப்பிரிக்க நாடுகள் இணைந்து மேற்காப்பிரிக்க நாடுகளின் பொருளாதார சமூகம் என்ற அமைப்பை ஏற்படுத்தினர்.
*1977 &ndash; அமெரிக்காவின் கென்டக்கி, சவுத்கேட் என்ற இடத்தில் உணவு விடுதி ஒன்று தீப்பிடித்ததில் 165 பேர் உயிரிழந்தனர்.
*1987 &ndash; மேற்கு செருமனியைச் சேர்ந்த 19-வயது *மத்தாயஸ் றஸ்ட்* என்பவர் சிறிய ரக விமானம் ஒன்றில் மொஸ்கோவில் செஞ்சதுக்கத்தில் தரையிறங்கினார். உடனடியாகக் கைது செய்யப்பட்ட இவர் 1988 ஆகத்து 13 இல் விடுவிக்கப்பட்டார்.
*1991 &ndash; எதியோப்பியாவின் தலைநகர் அடிஸ் அபாபாவை எதியோப்பிய மக்கள் புரட்சி சனநாயக முன்னணியினர் கைப்பற்றினர். எத்தியோப்பிய உள்நாட்டுப் போர் முடிவுக்கு வந்தது.
*1995 &ndash; உருசியாவின் நெஃப்டிகோர்ஸ்க் நகரில் இடம்பெற்ற 7.0 ரிக்டர் அளவு நிலநடுக்கத்தில் 1,989 பேர் உயிரிழந்தனர், 750 பேர் காயமடைந்தனர்.
*1998 &ndash; பாக்கித்தான் ஐந்து அணுகுண்டு சோதனைகளை நிகழ்த்தியது. அமெரிக்கா, சப்பான் மற்றும் சில நாடுகள் பாக்கித்தானுக்கெதிராக பொருளாதாரத் தடைகளை அறிவித்தன.
*1999 &ndash; இத்தாலி, மிலன் நகரில், லியொனார்டோ டா வின்சியின் புகழ் பெற்ற *[[இறுதி இராவுணவு (லியொனார்டோ டா வின்சி)|இரவு இராவுணவு]]* என்ற புகழ்பெற்ற ஓவியம் 22 ஆண்டுகள் புனரமைப்பின் பின்னர் மீண்டும் காட்சிப்படுத்தப்பட்டது.
*2007 &ndash; கொழும்பு இரத்மலானையில் இடம்பெற்ற குண்டுவெடிப்பில் குறைந்தது 7 பேர் கொல்லப்பட்டனர், 7 இராணுவத்தினர் உட்படப் பலர் காயமடைந்தனர்.
*2008 &ndash; 240-ஆண்டுகள் மன்னராட்சியின் பின்னர், நேபாளம் குடியரசாக அறிவிக்கப்பட்டது.
*2010 &ndash; பாக்கித்தான், லாகூர் நகரில் இரண்டு மசூதிகளில் வெள்ளிக்கிழமை ஆராதனையின் போது மேற்கொள்ளப்பட்ட தாக்குதல்களில் 94 பேர் கொல்லப்பட்டனர்.
*2010 &ndash; மேற்கு வங்கத்தில், ஞானேசுவரி விரைவுத் தொடர்வண்டி தடம் புரண்டதில் 148 பயணிகள் உயிரிழந்தனர்.
*2011 &ndash; மால்ட்டாவில் இடம்பெற்ற பொது வாக்கெடுப்பில், மணமுறிவுக்கு ஆதரவாக 53% மக்கள் வாக்களித்தனர்.

## பிறப்புகள்

*1736 &ndash; வில்லெம் யாக்கோப் வான் டி கிராஃப், ஒல்லாந்தர் கால இலங்கையின் 35வது ஆளுநர் (இ. 1804) 
*1807 &ndash; அகாசி லுயி, சுவிட்சர்லாந்து-அமெரிக்கத் தொல்லுயிரியலாளர், நிலவியலாளர் (இ. 1873)
*1865 &ndash; மைசூர் வாசுதேவாச்சாரியார், கருநாடக இசைப் பாடகர் (இ. 1961)
*1883 &ndash; வினாயக் தாமோதர் சாவர்க்கர், இந்தியக் கவிஞர், அரசியல்வாதி (இ. 1966)
*1895 &ndash; உருடோல்ப் மின்கோவ்சுகி, செருமானிய-அமெரிக்க வானியலாளர் (இ. 1976)
*1908 &ndash; இயான் பிளெமிங், ஆங்கிலேய ஊடகவியலாளர், எழுத்தாளர், ஜேம்சு பாண்டை உருவாக்கியவர் (இ. 1964)
*1912 &ndash; உரூபி பேய்னி சுக்காட், ஆத்திரிய இயற்பியலாளர், வானியலாளர் (இ. 1981)
*1914 &ndash; குடந்தை ப. சுந்தரேசனார், தமிழகத் தமிழறிஞர், இசை ஆய்வாளர் (இ. 1981)
*1923 &ndash; என். டி. ராமராவ், தென்னிந்திய நடிகர், இயக்குநர், ஆந்திராவின் 10வது முதலமைச்சர் (இ. 1996)
*1923 &ndash; டி. எம். தியாகராஜன், தமிழக கருநாடக இசைக் கலைஞர் (இ: 2007)
*1925 &ndash; பிராங்க் பெ. மெக்டொனால்டு, அமெரிக்க வானியற்பியல் அறிஞர் (இ. 2012)
*1930 &ndash; பிராங்க் டிரேக், அமெரிக்க வானியலாளர்
*1946 &ndash; சச்சிதானந்தம், இந்தியக் கவிஞர்
*1969 &ndash; ராப் ஃபோர்ட், கனடிய அரசியல்வாதி (இ. 2016)
*1986 &ndash; செத் ராலின்சு, அமெரிக்க மற்போர் வல்லுனர், நடிகர்

## இறப்புகள்
*1843 &ndash; நோவா வெப்ஸ்டர், அமெரிக்க சொற்களஞ்சியத் தொகுப்பாளர் (பி. 1758)
*1884 &ndash; சாமுவேல் ஃபிஸ்க் கிறீன், தமிழ் மருத்துவ முன்னோடி, அமெரிக்கக் கிறித்தவ ஊழியர் (பி. 1822)
*1912 &ndash; பவுல் எமில் புவபோதிரான், பிரான்சிய வேதியியலாளர் (பி. 1838)
*1937 &ndash; ஆல்பிரெட் ஆட்லர், ஆத்திரிய-இசுக்காட்டிய மருத்துவர், உளவியலாளர் (பி. 1870)
*1950 &ndash; பாக்கியசோதி சரவணமுத்து, இலங்கை அரசியல்வாதி (பி. 1892)
*1956 &ndash; ஆர். பிரகாஷ், தென்னிந்தியத் திரைப்பட இயக்குநர், தயாரிப்பாளர்
*1969 &ndash; சி. பஞ்சரத்தினம், இந்திய இயற்பியலாளர் (பி. 1934)
*1972 &ndash; எட்டாம் எட்வர்டு, ஐக்கிய இராச்சியத்தின் மன்னர் (பி. 1894)
*1973 &ndash; ஆ. பூவராகம் பிள்ளை, தமிழகத் தமிழறிஞர் (பி. 1899)
*1998 &ndash; இராஜ அரியரத்தினம், ஈழத்துப் பத்திரிகையாளர், எழுத்தாளர் (பி. 1916)
*1999 &ndash; பி. விட்டலாச்சாரியா, இந்தியத் திரைப்பட இயக்குநர், தயாரிப்பாளர் (பி. 1920)
*2001 &ndash; உலிமிரி இராமலிங்கசுவாமி, இந்திய மருத்துவ அறிஞர் (பி. 1921)
*2010 &ndash; கேரி கோல்மன், அமெரிக்க நடிகர் (பி. 1968)
*2012 &ndash; மனசை ப. கீரன், தமிழக எழுத்தாளர் (பி. 1938)
*2014 &ndash; மாயா ஏஞ்சலோ, அமெரிக்கக் கவிஞர் (பி. 1928)
*2017 &ndash; அ. விநாயகமூர்த்தி, இலங்கை அரசியல்வாதி (பி. 1933)

## சிறப்பு நாள்
*மாதவிடாய் சுகாதார நாள்
*குடியரசு நாள் (நேபாளம்)
*குடியரசு நாள் (அசர்பைஜான், ஆர்மீனியா)

## மேற்கோள்கள்

## வெளி இணைப்புகள்

* பிபிசி: இன்றைய நாளில்
* நியூயார்க் டைம்சு: இன்றைய நாளில்
* மே 28 வரலாற்று நிகழ்வுகள், OnThisDay.com

பகுப்பு:மே
பகுப்பு:ஆண்டின் நாட்கள்